Vera Menchik

Vera Menchik (tšehhi keeles Věra Menčíková; pärast abiellumist on mõnel pool kasutatud ka nime Menchik-Stephenson; 1. märts (vkj 16. veebruar) 1906 Moskva – 27. juuni 1944 London) oli Inglismaa maletaja, naiste male maailmameister (1927–1944).

Tema isa oli tšehh ja ema inglanna. 9-aastaselt õppis maletama. 1921. aastal asus koos vanematega elama Suurbritanniasse. 

1927. aastal korraldas Rahvusvaheline Maleföderatsioon (FIDE) Londonis esimese naiste maailmameistrivõistluste turniiri. 12 osavõtjaga maleturniiri võitis Menchik, edestades 1,5 punktiga teiseks tulnud rootslannat Katarina Beskowit ja sai maailmameistriks. Menchik kaitses tiitlit korduvalt, võites kõik sõjaeelsed maailmameistrivõistlused ja tiitlimatšid. 

Malet mängis ka tema noorem õde Olga Menchik, kelle parimaks saavutuseks jäi neljas koht 1935. aastal toimunud maailmameistrivõistlustel. Vera Menchik hukkus koos õe ja emaga teises maailmasõjas õhurünnakus Londonile. 

Tema nime kannab naiste maleolümpia võidukarikas.

Välislingid

Kategooria:Suurbritannia naismaletajad
Kategooria:Venemaa naismaletajad
Kategooria:Tšehhoslovakkia naismaletajad
Kategooria:Sündinud 1906
Kategooria:Surnud 1944